
TISAK 


NARODNE TISKARE U ZAGREBU 


Predgovor 

Stočarstvo je najvažnija grana u ratarskoj proizvodnji 
naše države. Tome odgovaraju u prvom redu prirodne prilike. 
Pogodnost se prirodnih prilika sastoji u tome, da su u našim 
krajevima uvjeti veoma povoljni za proizvodnju krmnog bilja. 

I obzirom na međunarodnu utakmicu na polju gospodarske 
proizvodnje, stočarstvo od svih gospodarskih grana zaslužuje 
kod nas najveću pažnju. Udaljene prekomorske zemlje, zbog 
malenih proizvodnih troškova poplavljuju evropske države 
svojim jeftinim žitom. U pogledu stočarskih proizvoda nije 
tako. Meso, a i žive životinje ne podnose prievoz iz udaljenih 
krajeva. Prievozom nastaju toliki gubitci, da- se prodaja ne 
izplaćuje. Prema tome i prilike obzirom na svjetsko tržište 
sile našf, da učvrstimo stočarsku granu proizvodnje. 

Šteta je samo da prednosti prirodnih prilika, koje odgo- 
varaju za stočarstvo, ne izcrpljujemo u podpunoj mjeri. Krmno 
bilje na livadama i pašnjacima jest zapušteno, a proizvodnja 
krmnog bilja na oranicama malo se proizvodi. 

Kod nas se uvodi stoka plemenite pasmine u krajeve, gdje 
se stoka prehranjuje sama na pašnjacima, a kod kuće dobiva 
lošu krmu. To je ne samo pogrješka već i upropašćivanje 
stočarstva. Prije, nego što počinjemo popravljati stočarstvo, 
moramo stvoriti za taj rad uvjete. 

Osjećao sam dužnost da u svojoj knjižici podsjetim naše 
seljake u čemu se sastoje temelji naprednoga stočarstva. 

Prirođena ljubav, koju osjeća naš seljak prema svojoj 
stoci napunja me pouzdanom nadom, da će izpravnim radom 
postaviti stočarstvo na zdrave temelje i da će ta grana narod- 
noga gospodarstva doista postati najvažnijom granom u našem 
priradu. 

Zagreb, godine 1943. 

Uvod 


Promatramo li stočarstvo u naprednim zemljama vidimo, 
da se tamo ljudi mnogo bave pitanjem: kako će uzgojiti što 
više i što bolju stoku. Sve težnje idu za tim, da se povisi 
proizvodnja ove grane narodnog gospodarstva. Promatramo li 
sredstva, kojima napredni stočari postižu svoje ciljeve, sazna- 
jemo, da kod toga treba steći mnogo znanja, još više izkustva 
i da treba dobro zasukati rukave. 

Pojedine države prije nekoliko desetgodišta poduzimale su 
popravak stoke uvažanjem plemenite stoke iz naprednih kra- 
jeva. Nekoje države izredale su u toj težnji mnoge evropske 
pasmine jednu za drugom. Kad su uvezli sve te pasmine usta- 
novilo' se, da samim uvažanjem plemenite stoke iz vanjskog 
svieta nijesu postigli podpunu svrhu. Uvidjeli su da time nije 
učinjen sav potreban posao. Samim uvažanjem stoke postiže 
se samo kratkotrajan napredak. 

Uvezenu stoku treba najprije aklimatizirati, priučiti na 
novo podneblje i hranu. Već kod toga ima mnogo poteškoća, 
jer su prilike kod nas drugčije, nego, u drugim zemljama. Zato 
je i velik broj uvezene stoke ugibao od različitih bolesti. No i 
onal stoka, koja je aklimatizirana, nije nas podpuno zadovoljila. 

Zato su se tražili drugi načini, da se postigne podpuni 
uspjeh. Veliki su uspjesi postignuti križanjem tuđih rasa sa 
domaćom. Ima i kod nas dosta križanaca, ali u tom poslu nije 
bilo naročitoga sistema, te danas nema kod nas posebne kri- 
žane rase i tipa. Naši križanci su mješavina svih mogućih 
oblika. Napredni stočari i tu nijesu stali. Opazilo se, da ipak 
najbolje plodove daje domaća stoka čiste pasmine, ako joj iz- 
borom (selekcijom) usavršimo i dotjeramo njezina svojstva: 
mliečnost, brzi razvitak, meso i slično. Tako je najnoviji smjer 
uzgoja stoke pošao putem selekcije domaćih pasmina dok su u 
mnogim naprednim stočarskim zemljama uvoz iz inozemstva 
sveli na najmanju mjeru. 

No uza sve to trajan napredak možemo postići samo- onda, 
ako uporedo s oplemenjivanjem stoke posvetimo punu pažnju 
uzgoju zdrave i koristne krme. 

Krma ima velik utjecaj na organizam životinje. Najizra- 
zitije promjene u organizmu mogu nastati putem probavnih 
organa. Samo dobrom hranitbom dolaze dobra naslieđena svoj- 

stva do podpunog izražaja. No dobra svojstva uz lošu hranu 
znadu znatno i nazadovati. 

Da si bolje predočimo važnost krme u stočarstvu, upore- 
dimo gospodarstvo s gradnjom jedne kuće. Poduzimamo li 
gradnju kuće moramo započeti od temelja. Najprije na čvrstu 
podlogu postavljamo temelj. Na temeljnom kamenu izgrađu- 
jemo čvrste zidove. Istom kad izgradimo čvrste zidove, dižemo 
Krov. To je jedini način izpravne gradnje, želimo li u toj kući 
dugo stanovati. 

. A tako je i u gospodarstvu. Zemlja u gospodarstvu pod- 
loga! je za gradnju. To je temeljni kamen, na kojem sve počiva. 
Zidovi odgovaraju krmnom bilju. A čime upoređujemo krov? 
Krov predstavlja stoka. 

Kako smo naveli, krmno je bilje prelazni most između te- 
melja i krova. Ono čini vezu između zemlje i stoke. Je li ta ve- 
za slabe naravi uzalud gradimo ogroman i solidan krov. Čvrst 
i težak krov ne traje dugo na slabim zidovima. To bi značilo 
zidati zgradu ne od temelja nego od krova, a znamo da to ne 
valja. Solidno graditi možemo samo od temelja. 

Prvu pažnju prema tome posvetimo zemlji. Učinimo je 
sposobnom, da na njoj raste dobro krmno bilje. Kako treba 
obraditi zemlju opisali smo u posebnoj knjižici pod naslovom: 
»Povišenje ratarske proizvodnje«. 

Kad smo proveli uzgoj dobre i sočne krme, možemo pro- 
vesti i uzgoj dobre stoke. 

Krma je dakle temeljni zid stočarskog programa. Samo 
plemenita krma sposobna je odhraniti plemenitu stoku, koja 
će donieti bolje i vriednije životinjske proizvode. 

Naša stoka i njezina prehrana 

A kako izgleda naša stoka i čime se prehranjuje? Ima i 
kod nas krajeva, gdje se goji i liepa i plemenita stoka, da ju je 
milina gledati. Gospodaru je takva stoka u veselim danima 
radost i veselje, a u tužnoj i nesretnoj zgodi velika utjeha. 
Napredan gospodar čini sve za svoju stoku. Ne žali truda da 
joj može pružiti najbolju krmu, jer zna onu rieč: Daj ti meni u 
gubicu, ja ću tebi u muzlicu. Da to postigne uređuje livade 
prema pačelima modernoga gospodarenja. Ne samo da pazi na 
najbolju njegu livada, nego i na oranicama uzgaja sočnu ze- 
lenu krmu. A znamo, da samo sočna krma daje stoci zdravlje 
i napredak u svakom pogledu. Napredan gospodar sije zelenu 
krmu na oranicama čitavo ljeto. Čim je pohranjena jedna vrsta 
zelene krme, dostiže je druga. 

Kad bi se stoka u svim našim krajevima hranila i krmom 
sa oranica, bilo bi nam stočarstvo na dobrom stupnju. Me- 
đutim ima krajeva, gdje se stoka hrani preko ljeta samo na 
pašnjacima. Položimo ruku na srdce, pa recimo istinu kako 

izgleda većina tih pašnjaka. Moramo* priznati, da su to u istinu 
samo plandovališta za stoku. U mnogim slučajevima naši za- 
jednički pašnjaci razsadišta su različnih bolesti zbog kojih na- 
rod trpi ogromne štete. Blago izlazi na pašnjak željno sočne i 
obilne krme, a sa pašnjaka se vraća ne samo gladno nego i 
umorno. Uz to smo izgubili mnogo toliko potrebnoga gnoja. 
Po širokom i tužnom pašnjaku mora stoka neprestano lutati 
da naiđe na koju dobru travčicu. Utješno je, da se ti pašnjaci 
sve više diele. Kad se takav pašnjak razdieli, znade pojedini 
gospodar bolje izkoristiti svoju zemlju. Pojedinac ne ostavlja 
zemljište na ugaru, nego ga odmah temeljito obrađuje i pre- 
tvara u oranicu. Na tome zemljištu može sada sijti izvrstnu 
zelenu krmu. 



Slika s naših pašnjaka 

Požežke Sesvete imale su također zajednički pašnjak prije 
nekoliko godina. Žalostno je izgledalo to zemljište: grm do 
grma načičkao se po cieloj površini. Duga i oštra borba tra- 
jala je između suseljana, kad se neki usudiše predložiti diobu 
zajedničke imovine . Težko je nešto ukinuti što stoji dugi niz 
godina, makar se to s vremenom okrenulo u najveće zlo. 
Ovdje je vrieđila poslovica: Bolje da selo propane, nego da 
običaja nestane. Mnogi gospodar živio je u uvjerenju da mu 
takav jadni pašnjak donosi veliku korist. Nakon čestih i dugih 
razprava u zadružnom domu konačno predobiše oni gospodari, 
koji uporno tražiše diobu. Bio sam u onom kraju upravo kad 

se provodila dioba. Za kratko vrieme iza diobe nestade i pa- 
šnjaka. Na njegovo mjesto pružio se liep vidik na pomno obra- 
đenu oranicu. Marljive ruke pojedinih gospodara dale su se na 
obradbu, kao pčele kad navale na bujnu pašu. I najtvrdokor- 
niji promieniše svoje stanovište. Kad je dioba određena, za- 
rekoše se neki pred čitavim selom, da će svoj dio ostaviti kao 
pašnjak i nakon diobe. Liepo obrađeni dio njihova susjeda 
otvorio im oči. Obilazio sam polje sa članovima tamošnje se- 
ljačke zadruge, kad me zadrugari s jednog briega upozoriše 
na taj bivši pašnjak. Upravo je jedan gospodar svršavao ora- 
nje posljednjega komadića. Taj gospodar najdulje je izdržao 
da svoj dio prepusti pustoši. 

Nisu samo Pežežke Sesvete obračunale sa pašnjakom. 
Mnoga sela u našoj državi zauviek razdieliše svoja plandova- 
lišta. Svi ti gospodari odlučiše razdieliti zajednički pašnjak, 
jer su došli do uvjerenja, da samo sočna krma stvara temelje 
napredku u stočarstvu. 

Gdje se god kod nas ukidaju zajednički pašnjaci čini se 
jedan veliki koyak do napredka stočarstva. Time se stvara 
mogućnost, da se te površine privedu u kulturni pašnjak ili 
da se pretvore u oranice, gdje se može uzgajati razno krmivo 
bilje. Najnaprednije stočarstvo nalazi se kod nas upravo u 
onim našim krajevima, gdje se stoka i preko ljeta hrani u staji 
raznim krmnim biljem s oranica. 

Nekulturni pašnjaci, kakvi su kod nas nemaju nikakvu 
vriednost. O koristi ne može se govoriti nego kod kulturnih 
pašnjaka. Kulturni pašnjak osobito dobro služi mladoj stoci u 
svrhu razvoja do 2 godine, noi takav je pašnjak i za drugo go- 
vedo od velike vriednosti. Ako njegujemo današnji pašnjak, 
nisu nam u tu svrhu potrebne tolike površine. Jedan dio pa- 
šnjaka možemo pretvoriti u oranicu za sijanje krmnog bilja. 

Uzgojem krmnoga bilja može se držati ne samo bolja stoka, 
nego se može držati i mnogo veći broj stoke. Tako na primjer 
na jednom jutru može uroditi do 400 q kukuruza za zelenu 
krmu. Usporedimo li s time krmu i korist jednoga jutra zapu- 
štenog pašnjaka, vidimo veliku razliku. S iste površine naših 
pašnjaka ne možemo dobiti ni dvadeseti dio od te koristi. 

Zelena krma na oranicama 

Krma na oranicama ima osobitu važnost, budući da sadrži 
veliku hranjivu vriednost. A uzgoj krmnoga bilja donosi go- 
spodarstvu i mnoge druge koristi. 

Za zelenu krmu dolaze u obzir u prvom redu biljke leptir- 
njače (leguminoze). Te biljke za stoku su od neprocjenjive 
vriednosti, budući da daju obilje koristne sočne krme. Iza 
takvih biljaka tlo ostaje u veoma dobrom ustrojstvu pa zato 
poslie krmnoga bilja dobro uzpievaju svi usjevi. 

Sve leptirnjače imaju sposobnost da popravljaju tlo i s ob- 
zirom na hranjiva. One jedine od kulturnih biljaka imaju svoj- 
stvo da crpe dušik, koji se nalazi bez koristi u zraku i da ga 
nagomilavaju u zemlji. Lepirnjače osim toga imaju dugačko 
korienje, koje prodire u zemlju do znatne dubine i crpe hranu 
i potrebnu vlagu za svoj razvoj iz dubljih slojeva zemlje, koju 
ujedno i prorahljuje. 

Budući da krmno bilje razvija veliku i bujnu zelenu masu 
zasjenjuje svu površinu zemlje, pa se tim zasjenjivanjem uni- 
štavaju različni korovi. Oranice na kojima se često uzgajaju 
takve biljke postaju zato čistije i lakše se obrađuju. 

Još je jedna velika korist od krmnoga bilja. Stoka, koju 
hranimo dobrom i koristnom krmom proizvodi dobar gnoj. Od 
zelenoga krmnoga bilja kao dobre i hranjive krme dbijemo 
zato ne samo obilje gn oj&, nego je taj gnoj i veoma vriedan s 
obzirom na njegov sastav. 

Stajski gnoj ima neprocjenjivu važnost i u tome, što sadr- 
žava sitne gljivice (bakterije). Te bakterije pokreću život u tlu 
i uzrokuju razpadanje sitnih čestica. S pomoću njih pripremaju 
se hraniva u takvo stanje u kojem; ih korjen može lakše usisati. 

Oranica u površini od 1 j. 1200 četv. hvati u dubini od 30 
cm tla sadrži lOmet. centi sitnih bića (mikroorganizama). Da 
si uzmognemo predstaviti u kojem su broju zastupane bakte- 
rije u stajskom gnoju navodimo, da 100 kg svježeg stajskog 
gnoja sadrži 80 milijuna bakterija. U zemljištu siromašnom 
bakterijama razvitak je biljaka znatno slabiji nego u takvom 
tlu, koje ima veliku množinu tih gljivica. 

Postupak sa stajskim gnojem traži veliku pažnju upravo 
zbog sadržaja bakterija, Izprvan postupak sa stajskim gnojem 
veliko je i prešno pitanje gospodarske tehnike. 

Glasoviti profesor dr. Julije Stoklasa iz Praga na Među- 
narodnom gospodarskom kongresu u Beču god. 1907. rekao je 
ovo o važnosti živih bića u stajskom gnoju: 

Gospodarska nauka uztrajno izpituje, da upozna tajne ži- 
vota i najmanje biljne stanice u svrhu povišene nove žive ma- 
terije. No pokraj svega toga temeljne pojave u gospodarstvu: 
kako treba valjano postupati sa stajskim gnojem u svrhu sa- 
čuvanja sitnih bića, koji su glavni činioci proizvodnje, stalno 
ostaju nezapažene. » 

Glasoviti učenjak ustanovljuje, da je prošlo već 20 godina, 
a nije se gotovo ništa krenulo napried u ocjeni važnosti staj- 
skoga gnoja. Zato se pita taj požrtvovni stručnjak prema rie- 
čima jednoga pjesnika: »Daleki put, uzaludno dozivanje.« Kad 
će se i na tome putu učiniti razuman korak napried?« 

Korist dakle od krmnog bilja jest mnogostrana. Od leptir - 
njača koje uzgajamo za zelenu krmu navodimo ove: ozimi 
krmni grašak, ozima grahorica, jara grahorica, esparzeta ili 
grahorka, djetelina, lucerna, inkarnatka djetelina, soja. 

I različne vrste žitarica uzgajaju se kao krmno bilje, tako 
raž, ječam, pšenica, kukuruz, repica i druge. Žitarice uzgajane 
za zelenu krmu siju se većinom u smjesi sa leptirnjačama. No 
nekoje žitarice služe dobro za zelenu krmu i kao čisti usjevi. 

Za krmu uzgajamo i gomoljače. Ovdje spominjemo krmnu 
repu i čičoku. 

Prielaz od suhe na zelenu krmu 

Prielaz od suhe na zelenu krmu mora se provesti poste- 
peno i polagano. Što se opreznije prieđe, manje će biti pore- 
mećen ja probave. Probavila životinje moraju se postepeno pri- 
učiti na promjenu, budući da je zelena krma prema suhoj raz- 
lična po svojstvu i djelovanju. Promjena se ne može učiniti 
preko noći. Taji postupak traži vremena od nekoliko dana. Izpo- 
četka se zelena krma daje u veoma maloj množini. Najbolje 
kao primjesa sienu ili slami. Iza toga daje se pomalo sve više 
i na čistu zelenu krmu može se prieći istom za 15 dana. Pre- 
nagla promjena, nagli prielaz od jedne na drugu krmu snizuje 
mliečnost, a mienja sastav i kakvoću mlieka. Mlado i tovno 
blago omršavi od takvoga postupka. Iza tako nagloga po- 
stupka treba čekati dulje vremena da množina mlieka dođe na 
onu visinu, gdje je bila prije prielaza. 

Priroda dakle osjetljivo kažnjava svakoga stočara, ako ne- 
razumno* postupa kod prielaza od suhe na zelenu krmu. Ako se 
prielaz oprezno provede, mliečnost se naglo povisi zbog velike 
hranljivosti krme. 

Tko ne posvećuje punu pažnju toj promjeni, može mu sto- 
ka dobiti različne bolesti probavnih organa. Najobičnija poslje- 
dica jest proljev, no znade nastupiti nadam, koji se često može 
ovdje grdno osvetiti. 

Veliku vriednost i hranjivost zelene krme možemo prema 
tome izkoristiti samo onda, ako s njome razumno postupamo, 
a napose ako s njome postupamo oprezno već na početku 
prielaza. 

Ozimi krmni grašak 

To je najranija zelena krma. Sije se u polovici mjeseca 
rujna, a prema prilikama i ranije. Ako je pogodno proljeće, 
može se kositi već početkom svibnja. Ova krma dolazi dakle 
upravo u vrieme kad je na gospodarstvu najveća oskudica 
krme i kad stoka, željno očekuje bolji zalogaj. Sjeme se ne sije 
nikada čisto, nego se pomieša s raži, ječmom i pšenicom. Za 1 
ral treba oko 100 kg smjese. U smjesi dolazi oko 80 kg ozimog 
graška i 20 do 30 kg raži, ječma ili pšenice. Da sjeme ne mo- 
ramo kupovati i druge godine, dobro je jedan dio usjeva osta- 
viti da sazori za sjeme. Dovoljno će biti ostaviti jednu sedminu 
do jedne šestine površine. 

V 


Ova najranija zelena krma, • koju jede stoka s osobitom 
slašću ne bi smjela manjkati ni n jednom gospodrstvu. Svaki 
gospodar morao bi posijati barem malu površinu te izvrstne 
krme. 

Pošto se grašak kosi tiekom svibnja, nije kasno da na 
istom zemljištu posijemo još i kukuruz. Prema tome dobijemo 
na istom zemljištu jedne godine izvrstnu krmu za stoku i ku- 
kuruz. Zemlju za grašak poslije žitarice treba prvi put plitko 
zaprašiti, povaljati, branati i ostviti oko tri tjedna, dok se strn 
ne raztvori. Pred samu sjetvu treba još jednom dublje preorati 
a poslije sjetve treba pobranati. 



Grahorica 


Za. krmu je ozimi grašak podesan kad počne cvjetati. Dok 
još nisu biljke u cvietu krma je premlada, pa bi stoka mogla 
dobiti li ja vicu. U slučaju da zbog nestašice krme moramo gra- 
šak pohranjivati prije cvatnje treba ga miešati sa zobenom ili 
kojom drugom slamom ili čistom pljevom. Slamu i zelenu krmu 
moramo sječkati i onda pomiešati. Od miešane krme ne će 
stoka dobiti lijavice. Kako smo rekli, krmni grašak najbolji je 
dok je u cvatnji. Poslie cvatnje počinje krma tvrditi i stoka je 
dabome ne jede pohlepno nego samo ogriza i tvrdo ostavlja. 

Da zapriečimo otvrdnuće krme moramo tako udesiti, da 
svu određenu površinu ne zasijemo u isto vrieme. Najbolje je 
da sjetvu udesimo na tri puta. Uzmimo da za krmni grašak 
imamo određenu površinu od 3 /4 jutra. Postupak bi bio ovaj : U 

početku rujna posijemo */ 4 jutra i to smjesu sa ječmom. De 
setak dana poslije prve sjetve posij at ćemo drugu četvrtinu u 
smjesi sa raži. Konačno nakon^ 10 dana iza druge sjetve obavit 
ćemo i treću sjetvu i to u smjesi sa pšenicom. Na taj način 
sijanja dolazi zelena krma uviek mlada i sočna s ugodnom pro- 
mjenom. Zelena krma izvrstna je ne samo za krave muzare, 
nego i za ostalu, osobito za mladu stoku. 

Ozima grahorica 

veoma je dobra za zelenu krmu. Sije se u smjesi sa žitaricama 
kao i ozimi grašak. Žitarice prije otvrdnu, jer imaju jači raz- 
vitak. Zato smjesu treba sijati u malim množinama. Ozima gra- 
horica raste najjednoličnije u smjesi. Po jutru sije se oko 
80 — 100 kg grahorice i 25 kg sjemena žitarica. Inače kultura 
grahorice odgovara kulturi graška. 

Jara grahorica 

stiže za košnju iza ozime grahorice. Po jutru se sije oko 80 kg 
grahorice i 20kg zobi. Grahorica je dobra ne samo zelena, nego 
je vrlo dobra i suha. Zemlja se priređuje na isti način, kao* i za 
kulturu zobi. Sije se na dva puta. Jedna se polovina sije odmah 
iza vremena za sijanje zobi a druga polovica desetak dana ka- 
snije. Kosi se za krmu kad počne cvjetati. Ta je krma veoma 
dobra za rogato blago kaoj i za # konje. Po jutru može uroditi do 
100 q zelene krme. Uzgoj na zrno donosi prirod 600 do 1000 kg 
sjemena po jutru. No da ne moramo sjeme neprestano kupo- 
vati, dobro je ostaviti jedan komad površine za sjeme. 

Crvena djetelina 

Nema gospodara koji ne poznaje crvenu djetelinu. Zovu je 
hrvatskom djetelinom. Ta naša djetelina potječe u istinu od 
štajerske ili tako zvane ugarske djeteline. Žalostno je da trgo- 
vine kod nas pod imenom hrvatske djeteline prodavaju i sjeme 
talijanskog podrijetla. Djetelina talijanskog podrijetla ne trpi 
zimu u ovim krajevima. Zato takva djetelina, i ako se do zime 
liepo razvije, ugiba od studeni. I američka rodi slabije od hrvat- 
ske. Ona se po tome pozna, što joj list ima s donje strane dlačice. 
Nije dosta paziti samo na podrijetlo sljemena, to jest tražiti sa- 
mo domaće sjeme, moramo zahtievati čistoću sjemena od viline 
kose. Čistoću sjemena iztražuju posebni zavodi. Takav zavod 
za iztraživanje sjemena ima i u Zagrebu. Sjeme, u kojemu 
nema viline kose, dobiva plombu od toga zavoda. Najbolje je 
naručivati sjeme preko gospodarskih zadruga, koje dobivaju 
robu od saveza uz sigurno jamstvo. 

Crvenoj djetelini prija teže tlo, ali na sasvim glinenoj 
zemlji ne uzpieva dobro. Ona traži duboko obrađenu i snažnu 

zemlju, koja je čista od korova. Takvu zemlju ostavljaju oko- 
pavine. Crvena djetelina ne smije se uzastopce sijati 11 a istoj 
zemlji. Na istu zemlju smije ta biljka doći tek iza seste godine. 
Poslije djeteline uzpievaju dobro sve vrste usjeva. Poslie djete- 
line zna žito i poleći. Neprilično je ako iza nje dolazi ozimo 
žito. Da se djetelište uzmogne dobro prirediti za sjetvu ozimih 
žitarica, moramo jedan odkos žrtvovati da tlo na vrieme 
priredimo. 

Naveli smo da crvena djetelina hoće snažnu zemlju. Nije 
li zemlja dovoljno snažna, gnojit ćemo djetelinu umjetnim gno- 
jivima. Tu dolaze u obzir kalijeva i fosforna gnojiva. Pomanj- 
kanje vapna zna biti uzrokom da djetelina ne napreduje kako 
treba. Ako nema dosta vpna, valja gnojiti i vapnenim gno- 
jivom. Vapnom gnojimo zaštitni usjev prije sjetve. Sijanje dje- 
teline obično se provodi u zaštitni usjev. To može biti ozima ili 
jara žitarica. To se čini kad je već zaštitni usjev ponikao. 
Sjeme djeteline posije se omaške po iznikloj žitarici, a nakon 
toga prodrlja se zemlja laganom branom. Za zaštitni usjev uzi- 
maju se one žitarice, koje previše ne nabusavaju i koje često ne 
poliežu. U prvom redu dolazi zob, onda ječam, raž i pšenica. 
J najnovije vrieme siju djetelinu i u kukuruz. Takav se ku- 
kuruz ne ogrće, nego se više puta okapa. Djetelina se posije, 
kad je gotovo zadnje okapanje. Uzpjeh ovisi o razpoloživoj 
vlagi za sjetve. Mnogi su mi gospodari pričali, da im je djete- 
lina posijana u kukuruz doniela dovoljno krme. Na jedno se 
jutro sije 12 kg sjemena. • 

U novije vrieme napadaju na djeteline razne bolesti, zbog 
čega naglo propadaju. Da se šteta zbog toga umanji a krma 
lakše suši, dobro je sijati djetelinu u smjesi sa travama. Na 

1 jutru sije se 8 kg djeteline, oko 2 kg talijanskog ljulja i 
*/ 2 — 1 kg mačjeg repa. 

Opasan štetnik djeteline jest ličinka Apion trifoli, koja se 
sada pojavila u velike. Ličinka toga štetnika velika je l 1 /* do 

2 mm, a živi u cvietu biljke. Napadnuti cviet osuši se prije 
vremena, jer mu ličinka izsiše sok. U jednom cvietu može se 
naći po nekoliko ličinaka. Takva biljka ne može donieti sje- 
mena, jer cviet podpuno usahne i osuši se još zelen. 

Na pjeskovitom tlu sa mokrom zdravicom, nadalje na 
lošijem i mrzlijem tlu, gdje crvena djetelina ne uzpieva, sije 
se bastardna djetelina. Za sjetvu se uzima */ 3 sjemena manje od 
množine za crvenu djetelinu. Bastardna djetelina ne rabi se za 
zelenu krmu, budući da je blago rado ne jede. 

Inkarnatska djetelina 

Osim crvene u našim se krajevima sije i grimizna djete- 
lina. Glavica joj je izrazito grimizne boje, a cvate u obliku kla- 
sića. Lišće je jače razvijeno od crvene djeteline. Stradava u 

zimi sije li se u nezaštićenim položajima, jer i ona potječe iz 
toplijih južnih krajeva. I ova oiljka voli srednje težko tlo. U 
Podravini sije se mnogo u strnište žitarica. Na jutro sije se oko 
21 kg sjemena. Na proljeće ta djetelina dolazi za košnju u 
mjesecu svibnju. Iza te djeteline može doći na isto zemljište i 
kukuruz još iste godine. * • 

Grahorka ili esparzeta 

ima važnost na vapnenom zemljištu. Uzpieva i na takvom 
zemljištu gdje crvena djetelina i lucerna ne mogu napredovati. 
Uzpieva dakle i na lošijem zemljištu sa propustnom zdravicom, 
samo ako ima dosta vapna. Na vlažnu zemljištu ne može 
uzpievati. Ona spada među izdašne krmne biljke. Od važnosti 
je, da uzpieva i za vrieme suše. Krma je zdrava osobito za 
krave muzare, a ima dobro svojstvo što se govedq ne će od nje 
naduti. Može trajati pet a na povoljnom tlu i do 15 godina. 
Mrazovi joj škode, dok je u mladom razvitku. Paša se na gra- 
horki ne smije dopustiti u prvoj godini, budući da znade naglo 
propadati. Na takvoj krmi ovce ne smiju pasti do' treće godine, 
jer znadu mladu biljku izčupati iz koriena. Tlo se priređuje 
isto kao za crvenu djetelinu. Najbolji preduvjeti jesu okapa- 
vine. Sije se u ožujku i u početku travnja. Na jutro treba oko 
80 kg sjemena. Proljetno brananje osobito joj pogoduje. Tlo, 
siromašno vapnom, treba najprije gnojiti vapnenim gnojivom. 
Rano na proljeće gnoji se obično superfosfatom i kalijevom 
soli. Na jedno jutro treba oko 100 kg kalijeve soli i 150 kg 
superfosfata. Mjesto superfosfata bolje je uzeti Thomasovu 
drozgu. Drozgu treba razsipati još u jesen. Mješanac (kompost) 
je veoma dobro gnojivo za grahoricu, no treba paziti da ne bi 
bilo u njemu sjemena od korova. Prvi odkos dobiva se mjeseca 
lipnja. Kosi se kad su biljke u podpunom cvatu. U istom stanju 
kosi se grahorica i kad se uzgaja za sieno. Kad je godina po- 
voljna, možemo dobiti dva odkosa. Iza grahorice dobro uz- 
pieva ju svi usjevi, a naročito žitarice. Grahorica smije doći na 
isto tlo tek nakon 8 — 15 godina, da može uzpievati na istom 
zemljištu. 

Zeleni kukuruz 

veoma je izdašan. Osobito za krave muzare. Za prehranu 5 ko- 
mada rogatoga blaga sa površine od y 2 jutra kukuruza zasija- 
nog u travnju imamo dosta krme do polovice kolovoza. Za ze- 
lenu se krmu kosi prije ili na početku cvatnje. U tome je stanju 
kukuruz još sočan i mekan, a sadrži ^ko 4 — 5% sladora. Ranije 
vrste daju mnogo ukusniju i hranjiviju krmu. Tako* naš domaći 
kukuruz, t. zv. hrvatica, daje bolju krmu od američkog zubana. 
Stabljika zubana brzo postaje drvenasta. 

Zemlja za zeleni kukuruz treba da je u srednjoj snazi. 
Gnojiti ćemo sa stajskim gnojem, koji je za kukuruz prieko 
potreban. — Stajskome gnoju, kojega nemamo nikada dovolj- 
no, dodajemo još i umjetna gnojiva. Za razvoj velike stabljike 
i širokoga lista treba kukuruzu mnogo dušičnoga hranjiva. Za 
zrno potreban mu je kalij i fosfor. Kao dušično umjetno gno- 
jivo dobro djeluje vapneni dušik, koji uz dušik sadržaje i velike 



Grahorka 


množine vapna. To gnojivo sipamo za mirna vremena nekoliko 
dana prije sjetve. Kalijeva sol i superfosfat može se zajedno 
sipati nekoliko dana prije sjetve ili za same sjetve. 

Zemlju priređujemo na koncu ožujka. Prvu sjetvu obav- 
ljamo okoi 20. travnja. U hladnijim planinskim krajevima poč- 
ne se zeleni kukuruz sijati nešto kasnije. 

Zeleni kukuruz daje samo onda veliku množinu krme, ako 
razvije veliku površinu lišća. To se najbolje postiže, provodimo 
li sjetvu kukuruza u kućice, poredane u kvadratu u udaljenosti 

od 50 cm. U jednu se kućicu meće 8 do 10 zrna. Tim načinom 
sjetve ima biljka dosta svietla i uzduha, pa može razviti i ve- 
liku množinu lišća. 

Redove možemo označiti crtalom (markerom). Na takvo 
crtalo mogu se pričvrstiti 4 noža u razmaku od 50 cm. Noževi 
su željezni, no mjesto željeza mogu biti klinovi od žilava drveta. 

Drugi način sjetve kukuruza za zelenu krmu jest sijanje 
u redove na razmak od 30 cm. U samim redovima dolazi jedna 
biljka odmah iza druge. 

Najlošiji je način sijati omaške. Biljke sijane omaškom 
sjetvom previše su zasjenjene. Zato narastu dosta visoke, ali 
nemaju razvijenoga lišća. Osim toga donji dielovi takvih bi- 
ljaka zbog pomanjkanja svietla i zraka obično su žute boje. 
Sjetvom omaške dobijemo ne samo najlošiju nego i najmanju 
množinu krme. Ako se nakon sjetve uhvati kora, treba je je- 
danput ili nekoliko puta pobranati. 

Zelenu krmu možemo prema potrebi kositi čim je biljka 
razvila dovoljno zelene tvari, jer je stoka tada najrađe jede. 
Najviše zelene tvari sa najvećom množinom hranjivih tvari 
razvije kukuruz kad je zrno na klipu mliečno. Biljka kukuruza 
u takvom stadiju razvoja daje nam izdašnu krmu i veoma 
pogodnu za ansiliranje. 

Kukuruz posijan u travnju kosimo za zelenu krmu u po- 
četku mjeseca srpnja. Dok se pohrani prvi zeleni kukuruz, 
stiže nam drugi posijan mjeseca svibnja. U svibnju možemo 
kukuruz sijati na onoj površini s koje smo skinuli zeleni gra- 
šak ili grahoricu. — Sjetvu kukuruza za zelenu krmu udesimo 
postepeno, da nam takva svježa krma dosegne čak do sniega. 
Jedna sjetva provodi se iza druge u razmaku od tri tjedna. 
Prirod od druge sjetve dotječe do konca rujna. Kanimo li zele- 
ni kukuruz kositi još u listopadu i studenom, treba ga sijati 
mjeseca lipnja. I tu sjetvu nastojmo provesti na zemljištu, s 
kojega smo već skinuli kakvu zelenu krmu ili koji drugi usjev. 

Zeleni kukuruz polažemo stoci uviek u svježem stanju. 
Da to postignemo, nuždno je da dnevnu potrebu krme dovozi- 
mo pravo s polja. Sa dobro- priređene i pognojene zemlje može 
se na jutro nakositi 300 — 400 q zelene krme. Kukuruz se po- 
hranjuje obično u sječkanom stanju, često pomiešan sa sla- 
mom, a tko može i hoće i s različnim pogačama. 

Konačno se primjećuje, da je kukuruz dobro sijati sa sojom. 

Sladki sirak 

daje krmu sličnu zelenom kukuruzu. Hranjivost sladkog sirka 
veća je nego zelenog kukuruza, jer ima više šećera i bjelanče- 
vine. Na jutro treba oko 20 kg sjemena. Kako je osjetljiv na 
proljetne mrazove, sije se istom mjeseca svibnja. Sladki se si- 

rak kosi dva puta, a na veoma dobroj zemlji dat će i tri odko- 
sa. Povoljne godine naraste na jutru po 300 — 400 q zelene 
krme. Za hranu su podesne samo starije biljke, koje sadržava- 
ju još dosta hranjivih tvari, a nemaju nikakve štetne kiseline. 
Mlade biljke sadržavaju cijanovodičnu kiselinu, koja može štet- 
no djelovati na organizam životinje. Od premladih biljaka mo- 
že se blago i otrovati. Inače stoka rado uzima tu zelenu krmu. 


Heljda 

dobro dođe ljeti, kad zbog suše može uspjevati malo koja dru- 
ga zelena krma. Možemo je dobro posijati na strništu. Čim 
smo poželi žitaricu, treba odmah preorati i zasijati heljdom. 
Budući da se brzo razvija, donosi do' jeseni još dovoljno zelene 
krme. Zbog brzoga rasta i velike množine lišća koristno služi za 
uništavanje pirike. Na pjeskovitim zemljama može se sijati 
odmah na proljeće. Na jutro sije se oko 70 — 80 kg sjemena, 
a rodi oko 90 q zelene krme. Često se sije u smjesi s prosom, 
gorušicom i kukuruzom. Osobit prirod zelene krme daje na 
laganijem tlu u smjesi s gorušicom. Krmu od heljde nije dobro 
čistu hraniti. Krave hranjene samom heljdom daju mlieko 
gorka okusa. Hrani li se heljdom u umjerenoj množini, djeluje 
se povoljno na izlučivanje mlieka. 


Repica 

Krma repice djeluje veoma povoljno na izlučivanju mlie- 
ka. Sije se u početku kolovoza. Kad je vrieme pogodno, dat će 
još iste godine jednu obilnu košnju. Na proljeće druge godine 
donosi drugi odkos. 

Važno je, da bi repica za zelenu krmu razvila što veću 
množinu lišća. To postižemo sijući je na snažno i dobro prire- 
đeno tlo. U tu svrhu dobro dolazi dodatak dušičnog umjetnog 
gnojiva. 

Da se mala količina toga gnojiva jednolično rasipava po 
cieloj površini, pomiešamo gnojivo prije sipanja s većom mno- 
žinom sitnoga i suhoga pješčanoga mulja. 

Uzpieva najbolje iza krmne raži i djeteline. Da se zemlja 
što bolje priredi potrebno je poduzeti dvokratno a često i tro- 
kratno oranje. Sije se u početku kolovoza. Za sjetvu treba oko 
25 kg sjemena. Ta zelena krma dolazi rano u proljeće, a kosi 
se najkasnije na početku cvatnje. Pohranjuje se sječkana a 
mieša se s pola slame. Veće množine te krme uzrokuju proljev 
i upalu želudca. — Treba zato mjeriti obrok. Mlade je životinje 
ne podnose. Štetnost repice može se ukloniti, sijemo li je u 
smjesi s raži, grahoricom ili kojom drugom krmnom biljkom. 

U Sjevernoj Americi cieni se repica ne samo kao krma za ro- 
gatu stoku nego i kao veoma dobra hrana za svinje. 

Paša na repici ima za svinje osobitu vriednost. Za svinje 
je takva paša vriednija od djeteline. 

Upozoriti se mora, da goveda ne valja puštati na repicu. 
Na takvoj paši goveda obole od opasnog nadma. 

Kako je repica jedna od najranijih zelenih krma, pomie- 
šana sa slamom služi na proljeće kao prielaz od suhe krme. 

Pošto ova biljka jako izcrpljuje tlo, preporuča se sijati 
samo ondje, gdje imade dovoljno gnoja. 

Muhar 

Njegova dobra svojstva u tome su da uzpieva i na velikoj 
suši. Zato ta biljka dobro dolazi kao zelena krma sušnih go- 
dina. Hladno i mokro vrieme ne prija mu. Biljka se razvije 
za kratko vrieme. Za 75 — 85 dana možemo je kositi. Osobito 
dobro uzpieva na preoranim livadama. Najbolje joj odgovara 
pjeskovita ilovača, no i na teškom tlu daje velik prirod. Zemlja 
mora biti dobro gnojena. Naročito traži kalijevo hranjivo. Si- 
jati se može u drugoj polovici mjeseca svibnja do konca lipnja. 
Ranije posijana strada od proljetnih mrazova. Sjeme za sjetvu 
mora biti lanjsko, starije gubi na klijavosti. Na jutro sije se 
25 kg. Kosi se za zelenu krmu na koncu srpnja ili u početku 
mjeseca kolovoza. Biljka naraste u to vrieme 0.6 — 1 m visoka, 
i metlice se počnu razvijati. 

čičoka (Topinambur) 

Ta biljka može se gojiti na takvim mjestima, gdje druge 
gospodarske biljke ne mogu napredovati. Ona uzpieva na sva- 
kom i lošijem tlu, samo ako nije vlažno. Najbolje joj prija lako 
i suho tlo. Gomolji nijesu osjetljivi na smrzavicu, pa se mogu 
ostaviti u zemlji i preko zime. Za sadnju treba na jedno jutro 
5 — 6 q gomolja. U' tu svrhu mogu se upotriebiti i sitni gomolji, 
dok razrezani gomolji niesu za sjetvu najpodesniji. čičoka 
izraste na boljim zemljama i preko 2 m visoka, a stabljike se 
mogu dva puta kositi za zelenu krmu. Osim zelene krme u 
stabljikama donosi ta biljka prirod i u gomoljima. Prirod go- 
molja po jutru može. ; biti tako velik kao i prirod krumpira. 
Gomolji se razvijaju još u jeseni, no vade se tek u proljeće, 
kad su tečniji i sadržavaju i veću hranjivost. Zemlja se priprav- 
lja kao za krumpir. Tlo treba valjano preorati i po mogućnosti 
pognojiti stajskim gnojem. Sadnja se obavlja rano u proljeće 
Razmak redova nešto je veći nego kod krumpira, čičoka izdrži 
na jednom mjestu mnogo godina, samo treba svaku drugu go- 
dinu prignojiti zemlju u jesen kalijevom soli i Thomasovom 

drozgom. Za vrieme rasta usjev treba njegovati isto kao krum- 
pir. Potrebno je barem dva puta okapati i jednoć ogrnuti. I 
čičoka djeluje povoljno na povišenje količine mlieka. Veća 
množina, davana kravama, uzrokuje da je mlieko više vodeno. 
Većoj stoci i ovcama daje se čičoka priesna, sitno izrezana i 
miešana sa sječkom. 



Sladki sirak čičoka 


Loša je strana čičoka što se iskopani gomolji brzo kvare. 
Prema tome težko je gomolje čičoke uzdržati zdravima kroz 
dulje doba. Osim toga izloženi gomolji kroz dulje vremena po- 
staju otrovni. Utjecajem uzduha stvara se u njima neki otrov, 
koji štetno djeluje na životinjske organe. 

S obzirom, na tu lošu stranu čičoke najbolje je ako je sa- 
dimo za svinje. U tu svrhu sadimo čičoku na takvom zemljiš- 
tu, koje svinjama služi kao> pašnjak. Gomolje ne vadimo iz zem- 
lje nego natjeramo svinje da ga rovanjem same traže Svinje 
puštamo na pašnjak sa čičokom istom nakon košnje zelenih 
dielova stabljike, a to je u jeseni i preko zime. Njezine gomolje 


20 


jedu svinje s osobitom slašću. Ova je biljka u Madžarskoj do- 
sta poznata. Mnogo se sadila za vrieme prijašnjeg svjetskog 
rata, pa je u oskudici služila i ljudima, kao hrana. 

Krmna repa 

Među osobite biljke spadaju i krmne repe. Nema gospo- 
dara da ne poznaje barem jednu vrst krmne repe. Ona je lako 
probavljiva a stoka je rado uzima. Velik sadržaj šećera daje 
joj ukusnost. Tko je krave prehranjivao krmnom repom, zna 
dobro kako ona djeluje na mliečnost. Osobito dobro dolazi zi- 
mi, kad nema svježe zelene krme. 

Repe ima više vrsta i među pojedinim vrstama dosta je 
velika razlika u prirodima. Zato je od važnosti, da uzgajamo 
one vrste, koje daju velik prirod sa mnogo suhe tvari. Među 
vrstama, koje se kod nas uzgajaju, zaslužuje osobitu pažnju 
mamutica repa. Ona je dugačka, crvene boje, a raste tako da 
polovica koriena viri iznad zemlje. Veoma je rodna a treba 
duboku i dobru obrađenu zemlju. 

Druga važna vrst jest oberndorfska. Ona je okruglasta i 
raste skoro sasvim nad zemljom. S donje je strane plosnata 
poput tanjura. Daje dobar prirod sa dosta suhe tvari. Preko 
zime može se dobro uzdržati. Budući da raste iznad zemlje, 
lako ju je vaditi. 

Treća vrsta je ekendorfska, srednje dugačka i valjkasta. 
I ova vrsta raste gotovo iznad zemlje. Daje velik prirod, no 
ima slabu stranu što sadržaje malo šećera, a osim toga na- 
ginje na lako kvarenje. Važno je da izaberemo dobru vrst repe, 
no jednako je važno gdje kupujemo sjeme. Nesolidne sjeme- 
narske trgovine ne samo što ne daju traženo sjeme, nego pro- 
daju loše sjeme s obzirom i na klijavost. Da postignemo velik 
prirod moramo zemlju obilno gnojiti stajskim gnojem. Ni jed- 
na kulturna biljka nije toliko zahvalna za stajski gnoj kao re- 
pa. Na jedno jutro nije previše 200 q stajskoga gnojiva. U po- 
manjkanju stajskoga služimo se umjetnim gnojivima. Repa se 
ubraja među kalijeve biljke. Po jutru sipa se 100 — 200 kg ka- 
lijeve soli. # Osim kalijeve soli dodajemo fosforna i dušična gno- 
jiva. Na jutro treba okoi 200 kg superfosfata i 100 kg dušično- 
ga gnojiva. Superfosfat i trećinu dušičnoga gnojiva treba dati 
prije sjetve, n ostale dvie trećine salitre na dva puta za prvoga 
i drugoga okapanja. Sijati repu više godina na jednom mjestu, 
kao što je običaj u našim krajevima, ne može se nikako pre- 
poručiti. Time se zemlja previše jednostrano izkorišćuje i zbog 
toga donosi malen prihod. Osim toga takvu repu sve više na- 
padaju razni štetnici. — Repu možemoi uzgajati presađivanjem 
i sijanjem na stalno mjesto. Sijemo li je odmah na stalno mje- 
sto, donosi bolji prirod. Razmak među pojedinim redovima obi- 
čno je 40 do 50 cm, a biljka od biljke udaljena je 25 — 30 cm. 

Za klijanje repnoga sjemena potrebna je toplina tla od 10° C. 
Zato se sije istom u početku mjeseca travnja. Klijanje je po- 
lagano. Prođe po 10, 15 dana u povoljnim prilikama dok nikne 
usjev. Sjeme treba doći na težoj zemlji u dubljinu od iy 2 do 
2 cm, a na lakoj zemlji od 3 — 4 cm. 

Repa dolazi u sijači red među žitarice. Premda je repa 
veoma dobra hrana za rogato blago, osobito za krave muzare, 
ipak se mora oprezno postupati s obzirom na množinu obroka. 
Kao dobra mliečna hrana djeluje kad se daje u množini od 20 
kg. Tu množinu mogu podnieti i steone krave. Veća množina 
ne djeluje dobro ni na ukus mlieka, koje zagrkne. 



Obernclorfska repa Ekenđorfska repa 


Preobilno hranjenje uzrokuje i proljev. Uzrok je tojne 
oksalna kiselina. Najviše oksalne kiseline nalazi se na lišću 
repe. Zato se pomažemo da repi prije hranitbe dodajemo krede 
u prahu, koja se spaja sa oksalnom kiselinom. Time gubi repa 
loše djelovanje. Dobro djelovanje repe jest u tome, da čisti 
probavne organe, zato dobro djeluje kod zastarjelih zatvora. 
Kako smo naveli velike množine repe uzrokuju proljev, a 
znadu zbog toga nastati i teže posljedice. Hranitba samom 
repom uzrokuje kod goveda otrovanje oksalnom kiselinom, koje 
se očituje u mokrenju krvi. Pokvarena repa ne smije se davati 
stoci u nijednom slučaju, jer uzrokuje težka i smrtna otro- 
vanja. Najbolje je pohranjivati repu s drugom krmom. Tako se 
može miešati sa sienom, slamom i drugim hranjivima. Dobro 
je repi primiešati hranu s dosta bjelančevine (prekrupu i po- 
sije). Način uzgoja presađivanjem čine gospodari s malo 
zemlje presađujući je u strnište žitarica. Tim se načinom u 
jednoj godini sa istog polja mogu izvaditi dvie žetve. Pošto se 
blitva presadi, dobro joj prija zalievanje razrieđenom gnojnicom. 

Padne li iza žetve nagla kiša, napravi se kora na površini 
zemlje. Tu koru razbijemo ako preko polja pređemo gladkim 
valjkom. Obrana od korova najvažniji je posao kod njege repe, 
kao i kod svake kulturne biljke. Repa u početku sporo niče i 

lagano raste, zato je opasnost da je ne zaraste korov. Prvo oka- 
panje treba zbog toga učiniti što ranije. Najbolje da prvo oka- 
panje učinimo prije nego repa ponikne. Da se to može provesti 
dodajemo sjemenu repe nešto zobi ili ječma. Sjeme žitarice 
iznikne za kratko vrieme, pa se prema njihovim biljkama mogu 
ustanoviti redovi repe. Prvo se okapanje poduzima rukom ili 
ručnim okapalom. Drugo okapanje provodi se što skorije iza 
prvoga već prema potrebi u svrhu očuvanja vlage i obrane pro- 
tiv korova. Time izčupamo suvišne biljke u potrebnom raz- 
maku. Kad smo to obavili, treba je proriediti. U jednoj hrpi 
ostavi se ona biljka, koja je najveća i najzdravija. Izčupava se 
ovako: Koju biljku namjeravamo ostaviti' obuhvatimo je rukom 
i lagano je povlačimo prema zemlji, dok u isto vrieme drugom 
rukom čupamo suvišne biljke okomitim smjerom. Okapa se 
koliko puta zatreba, obično tri a često i četiri puta. Na jutro 
dolazi oko 5 kg sjemena, a prirod daje po 150 do 400 q. 


SUŠENJE ZELENE KRME 

Zelenu krmu, koju ne možemo utrošiti zelenu, konservi- 
ramo sušenjem. Postupati treba kod toga oprezno da budu što 
manji gubitci. 

Zelena krma suši se na dva načina. Običan način je su- 
šenje na suncu. To sušenje provodi se na taj način, da se zelena 
krma izloži suncu tako dugo, dok se stabljike biljke ne lome 
prigodom savijanja. U tu svrhu raztrese se krma po zemlji i 
prevrće prema potrebi. Ovaj se način može upotriebiti samo 
kad je pogodno vrieme. U krajevima s mnogo sunca, tamo 
se suši na uzduhu. Pokošenu krmu razastremo jedan dan po 
polju da malo povene. Iza toga mećemo je na povišene uređaje 
izvrgnuta promahi zraka. Ima raznih uređaja u tu 
svrhu. Tako imamo skele, brklje, kozliće i švedske jahače. 
v v Brklje sesastoje od motke dugačke H/ 2 m, na kojoj su pri- 
čvršćene priečke, dugačke 80 cm. Na ovakove brklje vješa se 
krmaču planinskim krajevima, gdje vrieme nije sigurno. Budući 
da kiša lagano otječe s ovakovih uređaja, može krma izdržati 
na nepovoljnom vremenu 8—10 dana, da se kod toga ne 
pokvari. 

Sušenjem na suncu krma je izvrgnuta gubitcima. Kod 
prevrtanja, grabljanja i plašćenja, trune se najfiniji dielovi 
krme. Ti dielovi imaju najveću hranjivu vriednost. Gubitci iz- 
nose do 25% i kod njboljega vremena. Dakle 1 k priroda pro- 
pada sušenjem. 

Kod sušenja na zraku gotovo nema gubitaka, jer se krma 
ne miče s uređaja dok se ne osuši. Zato treba sušenje djete- 
line i svih drugih leptirnastih biljaka provesti po mogućnosti 

na zraku s pomću rečenih uređaja. Ovim načinom može se bez 
gubitaka sušiti i sieno. 

Najmanje se gubi hranjivih dielova biljke, kad se biljke 
daju stoci kao zelena krma. 



Bklje za sušenje krme 


ANSILIRANJE ZELENE KRME 

Sušenje zelene krme po običnom načinu na suncu ovisno 
je o vremenu. Ako nakon košnje potraje kišovito vrieme, znade 
propasti sav prirod. Taj je razlog silio gospodara, da pronađe 
kakav način konserviranja (čuvanja) krme, koji će biti neovi- 
san o vremenu. Tako se došlo na ansiliranje krme. Ansiliranje 
zelene krme jest sredstvo, da se krma čuva od pokvarenja po- 
moću mliečne kiseline u posebnom uređenju. Prisutnošću 
mliečne kiseline ne mogu se razvijati razne štetne bakterije, a 
naročito se sprečava djelovanje bakterija, koje uzrokuju gnji- 
loću. Sama mliečna kiselina nije štetna blagu. Ona se razvija 
s pomoću mliečnih bakteriia. Bakterije mhečnih kiselina na- 
laze se na svima krmnim biljkama. Zato nije nuždno da bakte- 



rije umjetno dodajemo. Prigodom slaganja zelene krme nasto- 
jimo stvoriti najpovoljnije prilike u kojima se bakterije 
mliečne kiseline razvijaju, pa i sprečavaju razvoj drugih ne- 
potrebnih i štetnih bakterija. Kad se stvori dovoljna množina 
mliečne kiseline, sigurni smo, da se zelena krma ne će raztva- 
rati i prema tome ne može doći do gnjiloće. Gnjiloća ne može 
nastati u prisutnosti mliečne kiseline, budući da se bakterije 
gnjiloće razvijaju samo u lužnatom, a nikako u kiselom sred- 
stvu. Glavni razlog razvoju štetnih mikroorganizama (sitnih 
živih bića) jest dovoljan pristup uzduha. 

Ansiliranjem krme bez pristupa uzduha razvija se u glav- 
nom mliečna kiselina. Hoćemo li dakle da ; se u ansiliranoj krmi 



razviju što više čiste mliečne bakterije, moramo krmu očuvati 
od pristupa uzduha. Da zapriečimo uzduhu pristup, krma se 
ansilira u jamama s nepropustnim stienama i nepropustnim 
dnom. Ako su stiene propustne, nastaju gubitci. Gubi se biljni 
sok, koji je bogat hranjivima, a osim toga u prazne prostorije 
krme ulazi uzduh. Uzduh možemo iztisnuti ako krmu temeljito 
gazimo. 

Sjecka za ansilažu 

U glavnom imamo dvie vrsti uređaja za ansiliranje zelene 
krme. Gradnje u obliku visokih šupljih valjaka zovu se ame- 
rički silosi. Promjer tih silosa iznosi 1—8 m a visina se kreće 
od 9 — 18 m. Za gradnju američkih silosa upotrebljava se razni 
material. U obzir dolazi drvo, kamen, opeka, betonske ploče 
ili željezni beton. 

Druga vrsta gradnje jest švicarska krmna komora. Te su 
komore 3y 2 do 5 m široke. Za gradnju švicarske komore obično 
se upotrebljava cigla. 

Razlika između ova dva načina ansiliranje jest u načinu 
slaganje krme. Kod američkih silosa krma se slaže bez preki- 
danja. Čim se krma pokosi, odmah se neprestano slaže bez od- 
gađanja i čekanja. Tako naslagana krma u visokim gradnjama 
zbije se sama od sebe i iztiskuje uzduh vlastitom težinom. U 
takvim uređajima krme ne treba gaziti. Gazi se po potrebi 
jedino uz stiene. Kad smo krmu naslagali do vrha, pokrijemo 
je slojem sječke, obično od slame. Sloj sječke debeo je 30 — 50 
cm. Da sječku učinimo što manje uzdušnom, polijemo je vodom 
i pospemo sjemenom koje žitarice. Sjeme, kad iznikne, stvara 
sa sječkom neprodušan poklopac. 

Švicarske krmne komore mnogo su niže ođ američkih 
silosa. Tu se krma ne može dovoljno zbiti svojom težinom, zato 
kad se krma u takvim komorama slaže, treba je gaziti. Krma 
se može zbijati i raznim prešama, koje su građene u tu svrhu. 
Mjesto prešanja može se krma donekle pritisnuti kamenjem, 
kladama, opekom, ilovačom i sličnim drugim predmetima. Sla- 
ganje krme u švicarskim komorama ne čini se neprekidno nego 
se krma slaže po slojevima u stanovitim razmacima vremena. 
Taj način zove se švicarski nčin ansiliranja. 

Pokošena zelena krma ne slaže se u komore, nego se ostavi 
na uzduhu, da malo provene. Krma mora toliko provenuti, da 
ne sadržava više od 70°/o vode. Tako provela krma nabaca se u 
komore po pojedinim slojevima. Pojedini sloj visok je oko iy 2 
m. Kad je krma naslagana u visini jednoga slojai čeka se sa 
daljnjim slaganjem, dok se sama od sebe ugrije na 50°/o C. Čim 
se krma ugrijala do te topline temeljito je nagazimo. Istom 
nakon toga slažemo novi sloj. S krmom u drugom sloju po- 
stupamo isto tako. Tim načinom slažemo krmu do vrha ko- 
more. 

Taj švicarski način nezgodan je u tome, što je ovisan a 
vremenu. Krma se slaže u komore istom kad je donekle uve- 
nula. To se može provesti jedino za pogodna vremena. Težko 
je u praksi ustanoviti i to da li uvela krma sadržaje upravo 
oko 70 °/o vode. 

ANSILIRANJE ZELENE KRME POMOĆU MINERALNIH 

KISELINA 

Ansilaža je to bolja, što nam bolje uspije odmah u počet- 
ku ansiliranja onemogućiti razvoj štetnih bakterija. Taj uspjeh 
možemo postići tako, da u krmi proizvedemo kiselinu u što 
kraćem vremenu i u tolikoj mjeri, da se svaki razvoj štetnih 
bakterija uobće onemogući. Time se žaprieči i dalnje disanje 
biljne materije. Na ovaj način sprečava se gubitak hranjivih 
tvari u krmi. 

Ta spoznaja dala je poticaj, da se ansiliranoj krmi dodaju 
mineralne kiseline. Krma se postepeno slaže u pojedine slojeve 
i svaki se sloj jednolično polieva raztopinama kiseline. Svi 
dieiovi biljke treba da budu navlaženi. 

Množina raztopine ravna se prema vrsti krme i vrsti 
zemlje, na kojoj se krma uzgaja, s obzirom na njezinu kiselost- 

Za tu se svrhu upotrebljava solna kiselina ili smjesa sol- 
ne i sumporne kiseline. Na 100 kg krme dolazi 0.5 — 0.6 kg 
nerazrieđene kiseline. No kiselina se međutim uzima u razrie- 
đenom stanju. Razrieđuje se u omjeru 1 : 10. 

Na 100 kg krme uzme se oko 6 — 7 litara priređene kise- 
line. 

U Njemačkoj se u tu svrhu nalaze u prometu već prigo- 
tavljene kiseline. Jedno takvo priređeno sredstvo zove se 
»Penthesta«, a drugo takvo sredstvo nosi naziv »U. I. V- 
kiselina«. 

Tim načinom ansilirana krma zadrži gotovo svu svoju 
hranjivu vriednost. Gubitci na hranjivima vrlo su maleni. Osim 
toga ne mienja se ni probavljivost krme. 

Daljnja prednost ovoga načina ansiliranja jest, da se 
krma može svježa kositi i slagati. Ne treba čekati, dok biljka 
malo povene. Zato kiša i rosa ne škodi pri slaganju krme, nego 
još i koristi. Taj način ansiliranja podesan je stoga naročito 
za kišovite krajeve, gdje se nikako ne može računati sa suše- 
njem zelene krme. 


DRVENI SILOS 

Silos se gradi od materiala, koji je gospodaru u pojedi- 
nom kraju najjeftiniji. 

U gorskim krajevima, gdje ima dosta drvene građe, izra- 
đuju se silosi od drveta. 

Drveni silosi prave se obli, u obliku valjka i ugrade se u 
zemlju. 

Jame, izkopane u zemlji, obložene su uzkim drvenim das- 
kama, koje su povezane utorom, kao na pr. kod stiena drvenih 
kuća. Te su daske pričvršćene gore i na dnu u dva valjkovita 
drvena okvira. Dno takve jame jest glineno ili ilovasto, a na- 
činjeno je sa padom prema sredini. U sredini se nalazi drena- 
ža za otjecanje suvšne tekućne ako se ansilira pomoću mine- 
ralnih kiselina. 



Drveni silosi u obliku jama grade se u Njemačkoj (Aus- 
trija) u tri veličine, i to: 

Najmanji tip s promjerom 3 m i visinom 150 cm 

Srednji „ „ 5 „ „ 150 „ 

\ Najveći „ „ 7 „ „ 150 

Drveni nastavak na silosu 

Kad se silos napuni i nagazi, krma se za nekoliko dana 
slegne. Tako ostaje gornji dio silosa prazan i neizkorišćen. To 
je svakako nepraktično za gospodare. 

Z’ato se silosu dodaje kod punjenja drveni nastavak da 
silos nakon slieganja krme ostane do vrha izpunjen. Nastavak 
mora biti istog oblika kao i silos. On se gradi u četiri diela, da 
se može lako prenositi. Daske nastavka uklopljene su jedna u 
drugu. Osim toga udešava se tako, da se može brzo sastaviti 
(montirati) . 

Kad se silos napuni krmom do vrha, onda se istom na 
njega pričvrsti nastavak. Krma se sada naslaže i u nastavku 
kao i u silosu. U nastavku naslagana krma pokrije se nasla- 
gom navlažene pljeve i sječke. Nakon toga nameće se sloj zem- 


Silos s drvenini nastavkom 



Silos s drvenim nastavkom 


29 


lje 50 cm visok. Prigodom slieganja krme spušta se krma iz 
nastavka u silos. Za par dana sva je krma u silosu, a na- 
stavak ostaje podpuno prazan. Sada se drveni valjak odstrani, 
a krma se u silosu temeljito pokrije zemljom, da zrak nema 
pristupa. 

Visina nastavka gradi se u Njemačkoj u ovoj veličini: 
Kod gore navedenoga najmanjega tipa meće se drvenom silosu 
nastavak 2 m visok; kod srednjega tipa meće se drvenom si- 
losu nastavak 150 cm visok; kod najvećeg tipa meće se nasta- 
vak 1 m visok. 

Silos sa stienama od slame 


U Madžarskoj prave silose u zadnje vrieme sa slamnatim 
stienama. U tu se svrhu slama čvrsto izpreša i postavlja uz 
drvene podpornje. 



Preše za prešanje slame mogu nabaviti gospodarske za- 
druge radi zajedničke upotrebe za svoje članove. 

Silosi ovakve vrste prave se nad zemljom, a dno je od 
nabijene gline ili ilovače. 

Prednost ove vrste silosa jest u tome, što ga možemo iz- 
graditi za nekoliko sati a gradnju možemo provoditi u svako 
godišnje doba. Osim toga mjesto za ovakav silos možemo pre- 
ma potrebi mienjati. 

Koju krmu možemo ansilirati? 

Ansilirati možemo svaku vrst zelene krme. Tako silamo 
djetelinu, lucernu, grašak, grahoricu, zeleni kukuruz, lišće od 
repe i svaku drugu zelenu biljku. U Americi u velikoj mjeri 

ansiliraju zelenu sunčanicu. Na češkim gospodarstvima tako- 
đer su počeli ansilirati tu biljku. Ansilažu sunčanice provodi i 
fakultetsko dobro Uhrineves kraj Praga. Za moje prakse na 
tome imanju imao sam zgodu vidjeti velike površine zasijane 
sunčanicom u svrhu ansiliranja. Ravnatelj toga imanja g. Ro- 
san osobito mnogo cieni ansilažu sunčanica. Kad sam prije ne- 
koliko godina opet posjetio to imanje našao sam u silosima u 
glavnom krmu sunčanice. I kukuruzinac se može ansilirati. 
Ansilirani kukuruzinac blago rade jede budući ima ugodan tek. 
Nadalje i travu možemo ansilirati. Neukusna trava sa loših i 
močvarnih livada dobije sasvim drugi ukus. Ona zelena krma 
daje najbolju ansilažu, koja sadržaje velike množine škrobna- 
tih tvari odnosno velik sadržaj topivog sladora. Među takve 
biljke ubraja se i zeleni kukuruz. Biljke koje ne sadržavaju 
dovoljno takvih tvari nije dobro same ansilirati. Među takve 
biljke spadaju: djetelina, lucerna, ozimi grašak, grahorica, so- 
ja, grah, bob, leća i lupina. Tim biljkama prigodom, ansiliranja 
moramo dodati onakvih hranjiva, koja sadržaje dovoljno sla- 
dora. Tako im možemo dodti 1%> melase ili 4°/o ribane šećerne 
repe. Melasa je tamna gusta kapljevina a dobiva se u tvorni- 
cama šećera. Melsu razriedimo vrućom vodom i to tako, da do- 
dajemo jednaku množinu vode. Tom razrieđenom tekućinom 
škropimo krmu za vrieme ansiliranja. Ako su gore navedene 
leptirnjače sijane u smjesi sa kojom žitaricom: pšenicom, 
raži ili zobi, ne trebamo im dodavati dotičnih hranjiva nego 
ih možemo ansilirati bez ikakva dodatka. Zelena krma izprav- 
no ansilirana zadrži i nadalje narav zelene biljke. Zato ansi- 
lirana krma može vrlo dobro nadoknaditi svježu krmu u zim- 
sko vrieme. 

Hranitba ansiliranom krmom 

Silana krma služi u glavnom za rogato blago. Na pro- 
izvodnju mlieka djeluje veoma dobro. Krave hranjene takvom 
hranom daju mlieko obilno vitaminima, a znamo da mlieko 
s obiljem vitamina djeluje povoljno na razvoj mladih živo- 
tinja. 

Silana krma dobra je i za telad preko šest mjeseci, ako je 
dajemo* kao dodatak drugoj krmi. Kod praščića utječe ta kr- 
ma povoljno na razvoj mesa uprvo zbog sadržaja vitamina. 
Druga krmiva kojima zimi hranimo svinje obično ne sadrža- 
vaju dosta vitamina. Svinje hranimo silanom krmom istom 
kad važu oko 40 kg. 

Silana krma povoljno djeluje ne samo zbog svoje hranji- 
vosti nego i zbog toga što utječe na probavne žliezde i povi- 
suje tek za jelo. 

I kokoši izvrstno izkorišćuju tu krmu, osobito na pro- 
ljeće kad još nema druge zeleni. Kokoši na proljeće prije pro- 
nesu hrane li se tom krmom. 

Jedino za konje nije podesna silana krma. 

Silana krma najbolje se daje isjeckana i pomiešana sa 
sječkom od slame i kukuruzinca. Kako smo naveli ta se krma 
može davati gotovo svima životinjama, izprva po malo, a kad 
se blago navikne, povećava mu se obrok. Na odraslo živinče 
daje se dnevno 15 do 20 kg. Hranimo li na, početku većim 
množinama, oboli blago od proljeva. Naglim načinom hranitbe 
odbijemo blago od te krme. 



Silos sa krovom 

Da se izgubi kiselina i kiseli okus dodaju se silanoj krmi 
prije hranitbe na svaki kilogram dva grama sitne krede u 
prahu. 


Ansiliranje za malog gospodara 

Gospodari iz naprednih zemalja bave se time već dugo 
godina kako bi uredili silanje krme i za malog gospodara. Ma- 
li gospodar ne može graditi velika sila prema američkom uzo- 
ru. Za njega su prevelike i švicarske komore. 

Mali gospodar ima mali broj blaga, pa prema tomu ansi- 
lira za zimu mlu množinu krme. 

Glavno je pravilo kod osnivanja uređaja silanja za ma- 
loga gospodara, da taj uređaj bude što jeftiniji. Dalje se pazi, 
da je način silanja jednostavan i da je izvrgnut što manjem 
gubitku. 

Dugogodišnjim izkustvom došli su napredni gospodari do 
toga, da mali gospodar može silanje s uspjehom provoditi i u 
jamama. Jame moraju imati pod i stiene podpuno nepropust- 
ne. Prema tome u tu svrhu nisu zgodne one jame, koje su 
samo izkopane u zemlji. Izkopanu jamu moramo zidati, i to 
najbolje od opeke. Uzidanu jamu cementiramo na površini. Da 

opeka može izdržati vlagu mora biti dobro paljena. Dubina 
jame prema profesoru dru Justu najbolja je od P/2 m. Pre- 
duboka jama otežčava vađenje krme. Dno jame najbolje da 
je debelo 20 cm, a zidovi neka su debeli 30 cm. Gornji dio ja- 
me produlien ie zidom iznad zemlje. Time se povećava povr- 
šina a ujedno se sprječava pad životinje za vrieme kad je ja- 
ma izpražnjena. Zid je iznd zemlje uzdignut oko 80 cm a vi- 
sina ciele jame od dna do najgornjeg ruba nad zemljom iz- 



Silas sa 3 pregrade na gospodarstvu Andre Novosela iz Gornjeg Desinca 

nosi oko 230 cm. Širina i duljina ravna se prema množini kr- 
me. Uzmimo da prema označenoj dubini iznosi širina 2 m a 
duljina 2.70 m. U ovakvu jamu stane oko 12 kub. metara si- 
lane krme. Jedan kubični metar dobro priređene ansilirane kr- 
me važe oko 700 do 800 kg. U donjim slojevima jame krma je 
sočnija pa ima i veću težinu. Množina od 12 kub. metara an- 
silirane krme važe prema tome oko 8.400 kg. Hranimo li od- 
rasli komad stoke prosječno sa 20 kg takve krme to iz takve 
jame možemo krmiti 10 kom. blaga kroz 42 dana. Otvor ja- 
me treba da je što manji. Time je manja površina izvrgnuta 
uzduhu. Profesor dr. Just preporuča graditi veći broj malih 
jama, radije nego jednu jamu s velikom površinom. On pre- 
poruča za gospodarstvo od 7 — 10 jutara zemlje sa 5 kom. od- 
rasloga blaga gradnju od 6 (šest) malih jama. Svaka jama 
ima površinu od 3 kub. metra a jedna jama gradi se nastavno 
na drugu. Drugim riečima to je jedna jama sa šest pregrada 
(odjela). Svaki odio ima ove razmjere: Dužina 150 cm, širina 
150 cm a dubina jame 150 cm. Jedna jama sadrži preko 3 ku- 
bika krme. Prema tome šest jama ima zajedno oko 18 kub. 


33 


metara, što iznosi 12.600 kg krme. Tom množinom može se 
pet komada blaga hraniti puna 4 mjeseca. Andro Novosel u 
Gornjem Desincu imade silo jame u veličini: 2 m širina, 2 m 
duljina i 3 m dubina. U jednu ovakvu jamu može stati oko 
9000 kg krme, s kojom se može prehraniti 3 grla stoke kroz 
4 i pol mjeseca. Kad jamu napunimo krmom moramo je sa- 
čuvati od pristupa uzduha. Zato krmu treba pokrivati. Nepo- 
krivena krma i ako je silana, kvari se na površini, ne pohra- 
njujemo li je svaki dan. Dnevno moramo izkrmiti gornji sloj 
barem u debljini od 5 cm. Krmu pokrivamo najprije poklop- 
cem od dasaka, koje su debele oko 22 mm. Na dasku nameće- 
mo sloj gline ili ilovače visok 50 cm. Pokrivanje krme ima 
svrhu, da je sačuvamo od pristupa uzduha a ujedno se za- 
prječuje dolazak kišnice, ako jama nije nadkrita. No prepo- 
ruća se, da se nad jamama postavi krov, kako bi krma bila 
podpuno sačuvana od kišnice. Naslaganu glinu stalno podr- 
žavamo vlažnom. Zato je potrebno, da glinu kroz desetak da- 
na dnevno škropimo vodom i da je nabijamo. Dobro je, da gli- 
nu (zemlju) pomiešamo sa pljevom. 

Silažu se može praviti od svake zelene hrane. Nježnija 
krma, kao djetelina, slaže se u cielim komadima, dok se grub- 
lja krma kao kukuruz mora sječkati prije slaganja. Čekati na 
zagrijavanje pojedinih slojeva nije potrebno. Krma se odmah 
i neprekidno gazi. što je gaženje temeljitije, to je krma bolja. 
Slabo zagažena krma kvari se. 

U visokim američkim silosima slieže se krma vlastitom 
težinom. Nizke jame nemaju te prednosti, zato moramo po- 
duzimati što čvršće gaženje. 

O zbijenosti krme ovisi dakle kakvoća i uspjeh silaže. 

Što moramo znati prigodom gradnje silosa? 

Prigodom gradnje silosa moramo paziti na podzemnu vo- 
du. Silos ne smijemo spustiti u zemlju izpod razine podzemne 
vode nego ga moramo postaviti barem 15 — 20 cm iznad razine 
podzemne vode. 

Gradimo li silos iz cementa trebamo znati način miešanja 
cementa šljunkom. Cement sa šljunkom mieša se tri puta naj- 
prije na suho. Isto nakon toga polieva se ovakva smjesa iz 
kante koja imade lievak s ružom. 

Polievanje moramo provesti jednolično i pažljivo tako, 
da smjesa ne bude mokra nego samo vlažna. 

Glazura se mora postaviti dok je beton još vlažan i to 
odmah čim se skine kalup. Postavimo li glazuru na suhi be- 
ton ona brzo odpada. 

Odnos cementa i šljunka jest različan. Za dno i stiene 
silosa do razine zemlje uzima se omjer: 1 : 6, što znači da na 
jedan dio cementa dolazi 6 dielova šljunka. 

Silosi građeni iznad zemlje moraju biti čvršći, jer je be- 
ton izvrgnut promjenama temperature. Zato se takvi silosi 
grade u omjeru 1:5. 

Za glazuru se uzima 1 : 2, što znači da na jedan dio ce- 
menta dolaze 2 diela pieska. 

Kod gradnje silosa najprije gradimo dno. Kako je već 
naprieđ navedeno dno treba da je debelo 20 cm. Nije li zemlja 
gdje postavljamo dno silosa dovoljno čvrsta i sigurna mora- 
mo poduzeti potrebne predradnje. 





Tipovi silosa za seljačka gospodarstva 

Na takvoj zemlji moramo najprije postaviti ploču od 10 
cm slabijega betona u omjeru 1 :12. Na ovu ploču postavlja 
se istom dno silosa. Dno u ovome slučaju armiramo s 8 že- 
ljeznih šipaka debljine od 8 mm. Armiranje se čini radi toga, 
da stiene ne bi svojom težinom polomile dno. 

Nadzemni beton radi utjecaja promjene temperature mo- 
ra se također armirati. Meću se uzporedne željezne šibke 8 
mm debljine u razmaku od 30 cm. 

Kod nadzemnih silosa dno mora biti barem 40 cm izpod 
zemlje, da ga ne bi oštetili mrazevi. 

Veličina silosa 

Veličina se silosa ravna prema broju stoke. Na jedno od- 
raslo živinče daje se dnevno 15 — 20 kg ansilaže. Kanimo ii 
hraniti stoku ansilažom kroz 4 mjeseca trebamo za jedno ži- 
vinče za to vrieme 24 mtc. ansilaže. 

U jedan kubični metar silosa stane 700 — 800 kg ansilaže. 
Prema tome za 1 živinče za vrieme hranjenja od 4 mjeseca 
trebamo oko 3 kub. metra silosa. 

Za hranitbu kroz 6 mjeseci treba množinu od 36 mtc. an- 
silaže, a u tu svrhu potrebno nam je oko 5 kub. metara silosa. 

Može li mali gospodar uzgojiti dovoljno krme? 

Mali gospodar mogao bi se nasmijati: Ja sam tako malen 
posjednik, da nemam što silati. Zanimljivo je, kako na tu pri- 
mjetbu odgovara jedan napredan seljak: Još prije rata, kaže, 
čitao sam o silanju krme na američki način u visokim silosi- 
ma. To mi je dalo povoda, da sam često razpravljao sa su- 
sjedom, kako bi se silanje dalo prilagoditi i prilikama malog 
gospodara. Rat nam je pomrsio osnovu. Moj susjed ostade si- 
romah na krvavom polju, a ja zapadoh u robstvo. Na povrat- 
ku iz zarobljeničtva god. 1920. počeo sam ponovno razmišljati 

0 tom pitanju. Mučilo me, kako bi mogao izkoristiti suvišnu 
zelenu krmu, koja mi je preostala kasno u jesen, kada vrieme 
ne dopušta sušenje. Upitat će koji čitalac: Kako si na malom 
gospodarstvu došao do suvišne zelene krme? Da to razjasnim 
spomenut ću nešto o svojem gospodarstvu: Kod preuzeća 
gospodarstva prije rata imao sam 3 krave, junicu i tele. Kad 
smo imali koje blašče više, nikako nam krma nije dotekla 
preko ciele zime. U takvom slučaju morali smo uviek krmu 
prikupljivati. 

U ono vrieme Savez hrvatskih seljačkih zadruga provodio 
je pokuse s umjetnim gnojivima kod svojih zadrugara. Kao 
član zadruge, koja je učlanjena u taj Savez, odazvao sam se 

1 ja pozivu da pokuse provedem na svojem posjedu. U isto 
vrieme proveo sam pokuse i raznim oplemenjenim vrstama 
žita i krmnog bilja. 

Na temelju uspješnih pokusa na jednom polju, počeo sam, 
umjetnim gnojivima gnojiti i ostala svoja polja. Uzpjeh je bio 
toliki, da mi je suša postala malena za svu krmu, koju sam 
nakosio na oranicama. Do sad je u mojoj suši i susjed spre- 
mao sav svoj prirod. Sada sam mu morao to odkazati. 

Za tri godine naprednog gospodarenja podigao sam go- 
spodar stvoi tako, da sam povećao broj blaga samo zato, da kod 
kuće mogu izkoristiti svu svoju krmu. 

Kad su minule tri godine nakon povratka iz zaroblje- 
čtva, moje je gospodarstvo izgledalo sasvim drugčije. Broj se 
blaga povećao. Imao sam 5 krava, 2 junice i 2 teleta. Zelenu 
krmu silam sada u tolikoj množini, da je doteče za punih 5 
mjeseci. Kad biste govorili s mojom ženom, čuli biste kako si- 
lana krma izvrstno djeluje na proizvodnju mlieka i maslaca. 
Maslo je liepe žute boje za cielo vrieme hranitbe ansiliranom 
krmom. Tako liep maslac dobivali smo samo za hranitbe ze- 
lenom krmom«. 

Primitivan način silanja 

Ima jedan primitivan način slianja. Taj se sastoji u tome 
da se zelena krma slaže u nadzemne hrpe. Na ledini u blizini 
staje izaberemo zgodno i nešto povišeno mjesto, kamo se ne 
stječe voda. Nizina nije dobra, jer sakupljena voda kvari 
ansilažu. Da krma ne leži na goloj zemlji, naslažemo na ledinu 
sloj slame debeo 1 metar. Veličina hrpe ovisi o množini krme 
koju kanimo ansilirati. Kod većega gospodarstva vidio sam 
ovu površinu hrpe: širina oko 4 do 5 m, a duljina po prilici 
oko 10 m. 

Naslaganu krmu dobro nagazimo. Gaženje krme ovdje je 
jednako važno kao kod spremanja krme u jamama. Što više 
ovdje se tome poslu mora posvetiti veća pažnja, budući da 
krma nije obkoljena zidanim stienama. Prije slaganja dobro je 
ostaviti krmu da malo povene. Krma na uzduhu izgubi za pol 
dana ili za jedan dan prilično vlage, pa nije tako vodena. Kod 
slaganja treba navlastito paziti na zbijanje rubova hrpe. Čim 
je krma na rubovima bolje ugažena, dulje se uzdrži, pa će i 
gubitci biti manji. Kad osjetimo, da se krma pod nogama više 
ne slieže, znak je, da je dobro zbijena. 

Naslaganu krmu pokrijemo slojem slame. Taj sloj visok 
je oko */ 2 na* Preko slame pokrijemo hrpu jednolično zemljom. 
Sloj zemlje visok je također oko ^m. Zbog težine zemlje 
slegne se krma nakon 3 do 5 dana. Nakon toga dodajemo još 
jedan sloj zemlje, isto tako visok. Naslaganu zemlju moramo 
na površini pregledati i sve pukotine izravnati. Po gladkoj 
zbijenoj površini naslagane zemlje može kiša dobro odtjecati. 
Dobro je, ako iznad zemlje pokrijemo hrpu još i daskama. 
Tako se osiguramo od kišnice. Mjesto zemlje možemo provesti 
obterećivanje hrpe opekama ih drugom kojom građom,. Oko 
hrpe izkopamo jarak, da voda ne dopire do naslagane krme. 
Zemlju izkopanu iz jaraka upotriebimo za pokrivanje hrpe. 
Nakon 4 do 5 tjedna krma je već silana, pa je možemo pohra- 
njivati. Krma u takvim hrpama uviek se kvari na rubovima. 
Zato se pokvarena krma s rubova mora uviek prije hranitbe 
odstraniti. 

Takvu hrpu negdje gaze i na taj način, da se preko hrpe 
voze u kolima dulje vremena. 

Silana zelena krma sadrži vitamine 

jm 

Zelena krma gubi nešto hranjivih tvari zbog procesa si- 
lanja. No silana zelena krma u uporedbi sa suhom krmom ima 
veliku prednost, koja stoji u tome, da takva hrana sadržava 
mnogo vitamina. 

Što su vitamini? 

Do nedavna je nauka o izhrani naučavala, da hrana, sa- 
stavljena od bjelnčevina, ugljikovih hidrata, masti, rudnih 
soli i vode, predstavlja podpunu građu kod izgradnje živo- 
tinjskog tiela. 



Mnogobrojni pokusi u novije vrieme dokazali su međutim, 
da te tvari ne dostaju za pravilan razvoj životinjskog orga- 
nizma (tiela). Tako se ustanovilo, da kokoši postanu od živaca 
bolestne, ako se hrane samo čistom olupljenom rižom. Isto 

poremećenje opaža se i u organizmu čovjeka, koji se hrani sa- 
mo takvom hranom. Ta bolest zove se kod ljudi »beri-beri« 
bolest. 

Premda su u riži zastupane sve hranjive tvari, koje su se 
smatrale dovoljnima za izhranu organizma, ipak se organizam 
ne može povoljno razvijti. Izpitivanjem se pronašlo, da se ta 
bolest lieći mekinjama od riže. Kokoši hranjene sa otupljenom 
rižom, nisu oboljele nego su se razvijale sasvim normalno. 
Prema tome n ljusci riže, to jest u rižinim mekinjama nalaze 
se neke tvari, koje su također neobhodno potrebne kod iz- 
gradnje životinjskog tiela. 

Holanđanin Eykmann nazvao je te tvari vitaminima. Izpi- 
tivanjem ustanovilo se, da ima više vrsta vitamina prema raz- 
nom djelovanju. Zato su označeni raznim slovima. Do sada 
su poznati vitamini A, B, C, D, E. Nedostatak vitamina u hrani 
izaziva kod životinje kao i kod ljudi niz posebnih bolesti. 

Za mojega studija u Pragu profesor nam je pokazivao 
djelovanje vitamina na organizam golubova. Imao je dva ka- 
veza s golubovima. ijedne je golubove hranio samo oljuštenom 
a druge neoljuštenom rižom. Prvi su golubovi postali bolestni 
nakon nekog vremena. Iz dana u dan bili su žalostniji. Nakon 
nekog vremena počelo im perje izpadati. Gubitak perja napre- 
dovao je sve više, dok nisu u grčevitim mukama uginuli. Ugi- 
nuli su i ako su bili hranjeni hranom, koja je prema pre- 
đašnjim nazorima podpuno odgovarala potrebama orgnizma. 

Bolestni golubovi postali su živahniji kad im se mjesto 
oljuštene davala neoljuštena riža. Ako se oljuštena riža sas- 
vim zamienila neoljuštenom, golubovi su se postepeno opora- 
vili i nakon nekog vremena podpuno su ozdravili. Drugi golu- 
bovi koji su dobivali neoljuštenu rižu, bili su zdravi kroz cielo 
vrieme pokusa. 

Time se ustanovilo, da čista riža ne sadržava ništa vita- 
mina, koji su bezuvjetno potrebni organizmu. Ljuske riže bile 
su naprotiv obilne tim tvarima. 

Množina vitamina različna je u pojedinoj hrani. Nekoja 
hrana sadržava vitamina u velikoj množini, druga opet sasvim 
je oskudna tim tvarima. U svježoj zelenoj krmi vitamini su do- 
voljno zastupani. Mnogo vitamina sadržavai silana zelena krma. 

Muzare, hranjene svježom ili ansiliranom zelenom krmom 
daju mlieko bogato na vitaminima. Velika toplina uništava 
neke vitamine. Zato sterilizirano mlieko ne sadržava vitamina. 
Sieno je također siromašno tim tvarima. Zanimiv je sastav 
zrna. Nutarnji brašnati dio žitrica nema tih tvari, dok su 
vanjski dielovi zrna dosta obilni raznim vitaminima. 

Drži se da vitamini povoljno djeluju i na odpornost pro- 
tiv zaraznih bolesti. Mlade životinje, hranjene hranom sa malo 
vitamina, ne napreduju povoljno i često obole od različitih bo- 
lesti. Te bolesti zovu jednim imenom avitaminoze. 


39 


Zelena krma, a isto tako i silana zelena krma zaslužuje 
prema tome posebnu važnost ne smo s obzirom na sadržaj 
vriednih hranivih sastavina osobito bjelančevina, koje su u 
njoj zastupane nego i s obzirom nasadržaj vitamina, koji su 
za razvoj životinje prieko potrebni. 

Odlučimo se 

Ako hoćemo popraviti uzgoj stoke, moramo najprije izpu- 
niti sve uvjete za njezin dobar razvoj. Glavni je uvjet, da na 
gospodarstvu provedemo uzgoj dobre i koriš tne krme. Na 
pašnjacima, kako izgledaju danas, ne možemo uzgajati stoku 
od koje zahtievamo veliku proizvodnju. Veće koristi ne mo- 
žemo očekivati ni od onoga blaga koje prehranjujemo na str- 
ništima. Varaju se gospodari, koji misle da na strništu jeftino 
prolaze izpašom blaga. To je najskuplji način gospodarenja. 
Takvi gospodari grieše i protiv razumne obradbe. 

Razuman gospodar ne ostavlja strnište na miru. On zna, 
da je prašenje strni temelj razumne obradbe. Takav gospodr 
poduzima prašenje čim je požeo žitaricu. Poduzmimo zato taj 
posao još isti dan kad svršimo žetvu. Radimo li tako, možemo 
sačuvati svu vlagu sadržanu u zemlji. Preoravanje strni u 
pravo vrieme je najsigurnije sredstvo za uništavanje korova. 

Kako vidimo, prednost prašenja na vrieme jest mnogo- 
strana. Zar da ostavimo taj važan posao radi malo korova, 
koji se pojavi obično u strništu loše obrađene žitarice? Pašu 
na strništima mnogi ukidaju vđć zato, jer taj korov nema go- 
tovo nikakve hranive vriednosti. 

Napredan gospodar izrabljuje zemlju mnogo razumnije. 
On preorava strnište još za vrieme žetve. Preoravano strnište 
zasije se ozimim krmnim graškom, ozimom grahoricom, ze- 
lenim kukuruzom ili kojom drugom krmnom biljkom. Da 
zemlja uumogne bolje rađati, prignoji se stajskim ili umjetnim 
gnojivima. Od umjetnih gnojiva dodaje se kalijeva sol i su- 
perfosfat a na slabijoj zemlji smjesa gnojiva, koju kupujemo 
kod zadruga. Tim načinom dobije gospodar u slučaju povoljne 
jeseni odkos zdrave zelene krme. Ako sijemo ozimi grašak, 
dobijemo na proljeće dobar odkos, a iza graška sijemo odmah 
na istom zemljištu još i kukuruz za zrno. Tako izkorišćujemo 
zemlju kroz cielu godinu. 

Veliku štetu činimo, ako polje ostavljamo neizkorišćeno 
kroz dulje vrieme. Ako ne obrađujemo strništa odmah poslije 
žetve, zemlja ostaje neizkorišćena sve do kasne svjetve pro- 
ljetnih usjeva. Izkoristimo sjetvom krmnog bilja sva strništa 
na koja dolaze proljetni usjevi! Na taj način beremo često dva 
usjeva u istoj godini. 

Samo od naprednog stočarstva možemo tražiti veliko vre- 
lo prihoda. Ne ostavljamo stoke da gladuje, kad joj možemo 

pomoći s malo truda. Zato poduzmimo još ove godine sjetvu 
krmnog bilja na oranicama. Zabacimo na strništima stari 
način gospodarenja i obračunajmo s lošim gospodarenjem na 
pašnjacima. 

Ne možemo li današnje pašnjake pretvoriti u kulturni 
pašnjak s kojim ćemo gospodariti prema načelima modernog 
gospodarenja, radije ga pretvorimo u oranicu ako dopuštaju 
okolnosti i zasijmo ga krmnim biljem. Izbor krmnog bilja, 
hvala Bogu, dosta je velik. Odaberimo ono bilje, koje najbolje 
odgovara prilikama našega kraja i potrebama pojedinog gos- 
podarstva. 

Pomozimo stoci krmnim biljem da bude sposobna pro- 
izvoditi dobre i velike proizvode a osim toga da nam pribavi 
obilje vriednoga stajskoga gnoja. 

Tumačenje šeme koja se nalazi na kraju knjige 

Šema prikazuje najjednostavniji mjenbeni plodored, u 
kome se nalazi glavno gospodarsko bilje: okopavine, jarine, 
krma i ozimine. Taj bi plodored morali gospodari uvesti na 
svojim poljima mjesto žitaričkog plodoreda, da dobiju više 
stočne krme. On ima još i tu prednost, da se u njega mogu 
uvrstiti međuusjevi, koji pojačavaju proizvodnju krme tako, 
da gospodar ima u svako doba godine ili zelenu ili kiselu 
krmu ( ansilažu ) . 

Cielo zemljište gospodara razdieljeno je u 4 priegona, a 
slika prikazuje, kako se poslovi obavljaju na jednom priegonu. 
I na drugim se priegonima poslovi isto tako obavljaju, samo 
ne u isto vrieme. 

U početku prve godine imamo na većem dielu priegona 
zelenu krmu, koja se sastoji iz ozimog graška i raži (ozime 
grahorice s raži, inkarnatke). Ta je krma bila prošle jeseni 
zasijana (4. godina!), a sada služi u gospodarstvu kao prva 
jelena krma. Gospodar je može i posušiti ili spremiti u silos. 
Treba na vrieme skinuti, da se dospije polje pognojiti i preo- 
rati za okopavinu. To je većim dielom kukruz, a manjim die- 
lom krumpir i repa. U kukuruz može se za drugog okapanja 
baciti sjeme lupine tako da nakon berbe bude lupina već pri- 
lično visoka, pa je malo zatim možemo zelenu zaorati. Ona to- 
liko popravi zemlju, da gospodar može na tom polju ponoviti 
sjetvu okopavine. To je osobito dobro za one krajeve, gdje se 
ne mogu sijati ozimine radi poplave. 

Druge godine sije se na tom priegonu jarina (zob, ja- 
čam) , a u jarinu se odmah posije kao podusjev smjesa trave i 
djeteline, koja se do žetve tako razvije, da može na koncu 
rujna ili u početku listopada dati prvi odkos. Ta se krma ve- 
ćim dielom ansilira, a manjim pohrani zelena. 

Truće godinu ostavljamo istu krmnu smjesu, da nam do- 
nese svoj drugi i treći odkos. Djetelina ne sije se nikada čista, 
jer prvo: sama donosi mnogo manje krme nego u smjesi s 
travama, a drugo: čista djetelina umara zemlju, pa ne bi ni 
mogla svake 4. godine doći na isto polje. Zato je dobro krmnu 
smjesu mienjati. Te godine valja pripremiti polje za oziminu, 
a po potrebi i nešto gnojiti (umjetni gnoj). 

Četvrte godine u proljeće ulazi ozimina već ojačana i do- 
nosi dobar prihod u krajevima, gdje nema poplava. Iza žetve 

treba odmah poorati i posijati kakav postrni usjev ili jesenji 
muđuusjev. Može se polje razdieliti na dva usjeva, da donesu 
u razno doba zelenu krmu. Na slici vidimo, da je polovina prie- 
gona posijana zelenim kukuruzom s graškom, sojom ili gra- 
hom, a polovina ozimim graškom (grahoricom) s raži ili in- 
karnatkom. Prva će se krma kositi te jeseni, a druga na pro- 
ljeće. Ako bude duga jesen, može i druga dati priličan odkos. 
S tom krmom prelazimo na početak našeg piođoreda, koji se 
tako svake četvrte godine obnavlja. 

Iz slike vidi se, da svaku krmu, koju ne pohranimo u ze- 
lenom stanju, možemo u jamama kiseliti i tako obskrbiti stoku 
kroz cielu godinu hranom boljom, nego je suha krma. 

Hrvatski pčelari! 

PromiSte 

napredno 

pčelarstvo 

i osnivajte 

pčelarske zadruge! 

U tome radu stoji Vam uviek 
na razpoiožbi koristnim savje- 
tom i zadrugarskom suradnjom 

